Oppgaver til Lille Eyolf

## Henrik Ibsen 1894

1. Forklar hvordan sceneanvisningene til de tre aktene setter stemningen i akten. Er det noen symboler i sceneanvisningene?
2. Første og andre akt slutter med en avgjørende scene. Hvordan virker disse scenene inn på videre handling? Er det noen frampek tidligere i handlingen som hinter om det som skjer i disse avgjørende scenene?
3. Hva har ført til at Eyolf står i veien for Ritas forhold til Alfred? Hva er grunnen til Ritas sjalusi?
4. Alfred Allmers kan likne litt på andre kjente karakterer i andre Ibsen-skuespill, f eks Hjalmar Ekdal i Vildanden, Torvald Helmer i Et dukkehjem, Jørgen Tesman i Hedda Gabler og Peer Gynt. Finn ut hva slags karakterer dette er, og prøv å finne likheter med karakteren Alfred Allmers.
5. Karakterene i stykket har ulike syn på hva man skal dele i et samliv. Hvordan?
6. Hva er lille Eyolf for foreldrene?
7. Hva symboliserer krykken, og ”krykken flyter?”
8. Hva mener de med Forandringens lov? Forandrer personene seg? Kan noen i det hele tatt forandre seg?
9. Hvorfor er Rita så opptatt av de onde øynene, og etter hvert de åpne øynene?
10. Hvorfor lar Ibsen Allmers skrive ei bok med tittelen Det menneskelige ansvar? Kommenter ironien i dette.
11. På hvilken måte bruker Ibsen den retrospektive teknikken som han er kjent for?
12. Hvordan skal man tolke avslutningen på tredje akt?
13. Motivet i skuespillet er at et foreldrepar mister et barn. Hva er temaet, eller temaene?